Алматыға блок бекеттер қайта орнатыла ма?
"Алматыға блок бекеттер қайта орнатыла ма?" | "https://abai.kz/post/114881"
TITLE: Алматыға блок бекеттер қайта орнатыла ма?
URL: https://abai.kz/post/114881
META: "Алматыға блок бекеттер қайта орнатыла ма?" | "https://abai.kz/post/114881"
DATE: 18.06.2020
AUTHOR(s): Abai.kz
TOTAL WORDS: 138
TEXT: Жексенбі, 20-21 маусым күндері карантин режимінің күшейтілетіні туралы осыған дейін ақпаратта жария болды. Осыған байланысты Алматының Бас санитарлық дәрігері Жандарбек Бекшин қаланың кіреберістеріне блок бекеттер қою туралы ел ішіндегі алып-қашпа әңгімелерге жауап берді. Бекшиннің айтуынша, қала тұрғындары мен облыстан келетін азаматтар емін-еркін қатынай алады. Блок бекеттер орнатылмайды. «Қаланың сыртқы периметрлеріне блок бекеттер орнатылмайды. Сондықтан, қала және облыс тұрғандары Алматыға емін-еркін кіріп-шыға алады », - деді Бекшин. Осының алдында ведомствоаралық комиссия жексенбі күндері карандік шектеу шараларын күшейту туралы шешім шығарған. Ол бойынша: - ойын-сауық орталықтарының, сауда үйлерінің, азық-түліктік және азық-түліктік емес базарлардың қызметі тоқтатылады; - қоғамдық тамақтану орындарының қызметіне тек ашық алаңда әлеуметтік қашықты сақтаған жағдайда ғана рұқсат беріледі; - қоғамдық көліктің қызметіне шектеу қойылады; - қоғамдық орындардың жұмысын тоқтатылады: саябақтар, жағайжайлар, аквапарктер жұмысы шектеледі: - фитнес-орталықтардың қызметін тоқтатылады; - 65 жастан асқан адамдарға көшеге шығуға шектеу қойылады. Abai.kz
